kalixlouiis/myanmar-wikipedia-corpus huggingface dataset:
ပျံလွန်တော်မူခြင်း ဆရာတော်သည် ၁၁၅၉ ခုနှစ်တွင် တောင်ငူမြို့၌ ပျံလွန်တော်မူခဲ့သည်။
အခြားသော မဲထီးအမည်ရှိသည့် ဆရာတော်များ မဲထီးဆရာတော်အဖြစ် ရှင်ကဝိ (၁၁၀၉ − ၁၁၉၆) နှင့် ရှင်ဉာဏသီရိဓဇ (၁၁၅၈ − ၁၂၁*) တို့လည်း ရှိသေးသည်။
ဘိုးတော်ဘုရားလက်ထက်က ရှင်မုနိန္ဒသည်လည်း မဲထီးဆရာတော်အဖြစ် ထင်ရှားခဲ့သည်။
ဤဆရာတော်သည် မုနိန္ဒာဘိဓဇမဟာဓမ္မရာဇဂုရုတံဆိပ်တော်ရ၍ တိကနိပါတ်အဋ္ဌကထာနိသျကို စီရင်ခဲ့သည်။
ဂျွန်ကွန်စတေဗယ်သည် အင်္ဂလိပ်လူမျိုး ရှုခင်းပန်းချီဆရာတစ်ဦးဖြစ်သည်။
ဂျွန်ကွန်စတေဗယ်ကို အင်္ဂလန်နိုင်ငံ၊ ဆပ်ဖတ်ခရိုင် အရှေ့ဗာဂဟော့မြို့၌ ၁၇၇၆ ခုနှစ် ဇွန်လ ၁၁ ရက်နေ့တွင် မွေးဖွားခဲ့သည်။
ဖခင်ဖြစ်သူမှာ ချမ်းသာကြွယ်ဝသော ဂျုံစက်လုပ်ငန်းရှင်တစ်ဦးဖြစ်ပြီး ဂျွန် အသက် ၇- နှစ်အရွယ်ခန့်မှစပြီး ကျောင်းအိပ်ကျောင်းစား ပညာသင်ယူစေခဲ့သည်။
ကျောင်းစာသင်ကြားရာမှာ ငြီးငွေ့လာသော ဂျွန်သည် ကျောင်းမှထွက်ပြီးနောက် ဖခင်ဖြစ်သူ၏ လုပ်ငန်းများတွင် ဝင်ရောက်လုပ်ကိုင်ကူညီခဲ့သည်။
ငယ်စဉ်ကတည်းက ပုံဆွဲခြင်းကို ဝါသနာပါခဲ့သည့်အတွက် အားလပ်ချိန်တိုင်းမှာ ပုံဆွဲလေ့ကျင့်နေလေ့ရှိသည်။
ဂျွန်၏ဖခင်က ဂျွန့်အား ပန်းချီဆရာဖြစ်သွားမှာ လုံး၀ မလိုလားသည့်အတွက် ဂျွန်၏ ဝါသနာကို အားပေးခြင်း မပြုခဲ့ပါ။
သို့သော် ဂျွန်၏ ဝါသနာနှင့် ဇွဲလုံ့လကို တားဆီးခြင်း မပြုနိုင်ခဲ့ပေ။
၁၇၉၅-ခုနှစ်အရောက်တွင် လန်ဒန်မြို့ကိုသွားရောက်ပြီး ပန်းချီပညာလေ့လာသင်ယူခြင်းကို ခွင့်ပြုလိုက်ရပါတော့သည်။
ဂျွန်သည် လန်ဒန်မြို့၏ တော်ဝင်ပန်းချီပညာရှင်တစ်ဦးဖြစ်သူ ဂျိုးဇက်ဖယ်ရင်တန်နှင့် တွေ့ဆုံခဲ့ပြီး ဆရာဂျိုးဆက်ထံမှာ ပန်းချီပညာများကို စတင်သင်ယူခဲ့သည်။
၁၇၉၉-ခုနှစ်တွင် ဆာဂျော့ဗိုးမွန့် ၏ အကူအညီနှင့် လန်ဒန်မြို့ရှိ နာမည်ကျော်တော်ဝင်ပန်းချီကျောင်းတွင် ကျောင်းဝင်ခွင့် ရရှိခဲ့ချိန်မှစ၍ ဘဝတစ်သက်တာပတ်လုံး ပန်းချီပညာကို အသုံးချပြီး အသက်မွေးဝမ်းကျောင်းရန် ဆုံးဖြတ်ခဲ့ပေသည်။
၁၈၀၂-ခုနှစ်တွင် ဂျွန်သည် သူရေးဆွဲထားသော ပန်းချီကားများကို တော်ဝင်အနုပညာတံခွန်အသင်းတွင် တင်ပြခဲ့သည်။
ဂျွန်၏ ဆွဲဆောင်မှုရှိသော အရောင်နှင့် လက်ရာများကြောင့် တော်ဝင်အနုပညာအသင်း၏ ဥက္ကဋ္ဌဖြစ်သူ ဗင်ဂျမင်ဝက်ကလည်း ဂျွန်ကို အားပေးခဲ့ သည့်အတွက် ထိုအသင်းမှ ခန့်အပ်သော လခစား ပုံဆွဲဆရာအလုပ်ကိုပင် လက်မခံတော့ဘဲ ကိုယ်ပိုင်ပန်းချီလုပ်ငန်းထူထောင်ရန် ကြိုးစားခဲ့ပေသည်။
၁၈၀၆ မှ ၁၈၀၉-ခုနှစ်အတွင်းတွင် ဂျွန်သည် ရေးနောနှင့် ဟော့ပနာတို့၏ ပုံတူကားများကို ကူးယူရေးဆွဲပြီး ပုံတူဆွဲဆရာဖြစ်ရန် ကြိုးစားခဲ့သည်။
ကြိုးစားခဲ့သည့်အတိုင်း ပုံတူရေးဆွဲခြင်းအတတ်မှာ ကျွမ်းကျင်တတ်မြောက်သင့်သလောက် ကျွမ်းကျင်ခဲ့ပေမယ့် ဆေးအရောင်နှင့် အလင်းအမှောင်အထားအသို မှန်ကန်မှုဘက်မှာ စိတ်ဝင်စားလာပြီဖြစ်သော ဂျွန်သည် ထိုအချိန်မှစပြီး ရှုခင်းပန်းချီများကိုသာ တစိုက်မတ်မတ် ရေးဆွဲခဲ့သည်။
၁၈၁၆-ခုနှစ်တွင် ဂျွန်၏ ဖခင်ဖြစ်သူ ကွယ်လွန်ပြီးနောက် ဂျွန်က မာရီယာအဲလိဇဘက်နှင့် လက်ထပ်ခဲ့သည်။
ဝါသနာပါရာ ပန်းချီများ ရေးဆွဲရင်း လန်ဒန်မြို့မှာ ဆက်လက်နေထိုင်ခဲ့သည်။
၁၈၁၉-ခုနှစ်တွင် တော်ဝင်ပန်းချီအသင်းကြီး၏ အတိုင်ပင်ခံ ပန်းချီဆရာတစ်ဦးအဖြစ် ရွေးချယ်တင်မြှောက်ခြင်း ခံခဲ့ရသည်။
ငွေကြေးအရ ပြည့်စုံလုံလောက်နေပေမယ့် ကျန်းမာရေး တစ်စတစ်စ ချို့ယွင်းလာသေည ဇနီးဖြစ်သူကြောင့် သူတို့၏ အိမ်ထောင်ရေးမှာ ပျော်ရွှင်ချမ်းမြေ့သင့်သလောက် သာယာပျော်ရွှင်ခြင်းကို မရရှိခဲ့ပါ။
၁၈၂၇-ခုနှစ် အကုန်တွင် ဇနီးဖြစ်သူ ကွယ်လွန်ခဲ့သည့်အတွက် စိတ်ဓာတ်များကျဆင်းပြီး ၁၈၂၉-ခုနှစ်မှာ တော်ဝင်အနုပညာကျော်တစ်ဦးအဖြစ် ရွေးချယ်ခြင်းခံရတာကိုတောင် ဝမ်းသာပျော်ရွှင်ခြင်း မရှိအောင် ဖြစ်ခဲ့ရသည်။
သို့သော် ဂျွန်က သူ့၏ ဝါသနာဖြစ်သော ပန်းချီရေးဆွဲခြင်းတွင် စိတ်ရောကိုယ်ပါ မြှုပ်နှံခဲ့ပြီး ကမ္ဘာကျော်ပန်းချီကား အမြောက်အမြားကို ရေးဆွဲနိုင်ခဲ့ပေသည်။
၁၈၃၇-ခုနှစ် မတ်လ ၃၁ နေ့တွင် ရုတ်တရက် နှလုံးရပ်ပြီး ကွယ်လွန်ခဲ့သည်။
ဂျွန်၏ ရုပ်ကလာပ်ကို ဟမ်စတက်ဘုရားရှိခိုးကျောင်းဝင်းအတွင်း၌ ယနေ့တိုင်အောင် မြှုပ်နှံထားရှိလေသည်။
လီဗြောင်ဟွန်း Lee Byung_hun သည် ကိုရီးယားရုပ်ရှင်သမိုင်း၏ နိုင်ငံတကာအအောင်မြင်ဆုံးမင်းသားဖြစ်လာသူ (သို့) ဘောင်များထဲမှ ရုန်းကန်ရင်း Hollywood ဟောလီးဝုဒ်ရှိ အအောင်မြင်ဆုံး ကိုရီးယားမင်းသား ရုပ်ရှင်သရုပ်ဆောင်တစ်ဦးဖြစ်သည်။
ရှင်ကေတု (၁၁၀၇ − ၁၁၇၇) သည် ဟန်လင်းဆရာတော်ဟု သိကြသည့် ဆရာတော် ဖြစ်သည်။
ဘဝ ဆရာတော်ကို သက္ကရာဇ် ၁၁၀၇ ခုနှစ်တွင် ထန်းတပင်မြို့၊ စည်ပုတ္တရာ ကြည်ရွာကုန်းရွာတွင် ဖွားမြင်ခဲ့သည်။
မိဘများမှာ ဦးအောင်ကုလားနှင့် ဒေါ်ငြိမ်းမြတ်တို့ ဖြစ်ကြသည်။
အရွယ်ရောက်သည့်အခါ “ရှင်ကေတု” ဟူသည့် ဘွဲ့ဖြင့် ရဟန်းပြုသည်။
တရားစစ်ဝန်ထောက်ကြီးက ကိုးကွယ်ခဲ့သည်။
ဝိနည်းဓိုရ်ဆရာတော်အဖြစ် တင်မြှောက်ခြင်း ခံခဲ့ရသည်။
အသက် ၇၀ အရွယ်တွင် လူဝတ်လဲကာ အမရပူရမြို့တည် မင်းတရား၏ သားတော် ပြည်မင်းထံတွင် အမှုထမ်းခဲ့သည်။
ကွယ်လွန်ခြင်း ၁၁၇၇ ခုနှစ်တွင် ဆင်ဖြူကျွန်းအရပ်တွင် လူဝတ်နှင့် အနိစ္စရောက်ခဲ့သည်။
ရှင်ဇနိန္ဒာဘိ (၁၁၁၀ − ၁၁၈၄) (ရေစကြိုဆရာတော်ဟု လူသိများကြသည်။
) ရေစကြိုတရားစာကို ရေးသားသော ဆရာတော်သည် မင်းတုန်းမင်းလက်ထက် ရှင်ဝရသမ္ဗောဓိ ဖြစ်သည်။
ရှင်ဝရသမ္ဗောဓိသည် ရေစကြိုဇာတိပင်ဖြစ်၍ ဓမ္မပဒဋီကာသစ်ကိုလည်း ပြုစုခဲ့သည်။
သည် အမရပူရပထမြို့တည် မင်းတရားကြီး၏ သမီးတော် ကနီမြို့စား အိမ်ရှေ့မိဖုရားကြီးက ကိုးကွယ်ခဲ့သည့် ဆရာတော် ဖြစ်သည်။
ဘဝ ဆရာတော်ကို ၁၁၁၀ ပြည့်နှစ်တွင် ပုခန်းကြီးမြို့၊ ရေစကြိုရွာတွင် ဖွားမြင်ခဲ့သသည်။
အရွယ်ရောက်သည့်အခါ “ရှင်ဇနိန္ဒာဘိ” ဘွဲ့ဖြငရှင်ဇောတယန္တဟူ၍ သာသနာဝံသဒီပနီ၌ ပြသည်။
့် ရဟန်းပြုခဲ့သည်။
ကနီမြို့စား အိမ်ရှေ့မိဖုရားကြီးက ကိုးကွယ်ခဲ့သည်။
အမရပူရမြို့ အရှေ့တောင်ွန်း မိုးထိတိုက်ဘုံသာဝေယန်ကျောင်းတော်တွင် သီတင်းသုံးခဲ့သည်။
ဆရာတော်သည် ဇနိန္ဒာဘိသီရိပရမဓဇ မဟာဓမ္မရာဇာဓိရာဇဂုရုတံဆိပ်တော်ကို ရခဲ့သည်။
ပျံလွန်တော်မူခြင်း ဆရာတော်သည် ၁၁၈၄ ခုနှစ်တွင် ပျံလွန်တော်မူခဲ့သည်။
မှတ်စု ကိုးကား } Category:ဗုဒ္ဓဘာသာရဟန်းများ။
ညောင်ကန်ဆရာတော် ရှင်သဒ္ဓမ္မရံသီ (၁၁၁၀ − ၁၁၉၄) သည် ဘိုးတော်ဘုရားလက်ထက်တွင် ထင်ရှားခဲသည့် ဆရာတော် ဖြစ်သည်။
မင်းအိုဆရာတော်၏ တပည့်လည်း ဖြစ်သည်။
ဘဝ ဆရာတော်ကို ၁၁၁၀ ပြည့်နှစ်တွင် မင်းအိုရွာ၌ ဖွားမြင်ခဲ့သည်။
ငယ်မည်မှာ ဦးညွန့် ဖြစ်သည်။
ဆရာတော်သည် ဥဘတောဝိဘင်းပြန်ဆိုနိုင်၍ အလုံအထက်တိုက်၊ အောက်တိုက် သံဃာစုတွင် နိသျည်းဆရာတော်အဖြစ် မောင်းထောင်သာသနာပိုင် ဆရာတော်က စာချွန်ပေးအပ်သည်။
ဘိုးတော်ဘုရားလက်ထက် မြို့တော်အရှေ့မြောက်ယွန်း အောင်မြေဘုံကျော်ကျောင်းတော်ကို တင်လှူသည်။
သီရိသဒ္ဓမ္မာဘိပရမဓဇမဟာဓမ္မရာဇာဓိရာဇဂုရုတံဆိပ်တော်ကို ခံယူသည်။
ရတနာပူရ စတုတ္ထမြို့တည်မင်းလက်ထက်တွင် ဆရာဝန်မင်းကြီးသည် ကိုးကွယ်ခဲ့သည်။
အင်းဝမြို့သို့ ရောက်သည့်အခါ မဟာအောင်မြေဘုံစံအုတ်ကျောင်း၌ သီတင်းသုံးခဲ့သည်။
ဆရာတော် ပြုစုခဲ့သည့် ကျမ်းတို့ကို ထင်ရှားစွာ မတွေ့ရချေ။
ပျံလွန်တော်မူခြင်း ဆရာတော်သည် ၁၁၉၄ ခုနှစ်တွင် ပျံလွန်တော်မူခဲ့သည်။
ရှင်ကဝိန္ဒ (၁၁၁၅ − ၁၁၈၃) သည် ညောင်ကန်ဆရာတော်ဟု ထင်ရှားသည့် ကျမ်းပြုဆရာတော်တစ်ပါး ဖြစ်သည်။
ဘဝ ဆရာတော်ကို ၁၁၁၅ ခုနှစ်တွင် ဗဒုံမြို့နယ်၊ ညောင်ကန်ရွာ၌ ဖွားမြင်ခဲ့သည်။
ငယ်မည်ဦးရောင်ဖြစ်သည်။
ဆရာတော်ကို ဘိုးတော်ဘုရား၏ မြောက်နန်းမိဖုရား (အိမ်ရှေ့ဥပရာမယ်တော်) လှူဒါန်းသည့် မင်္ဂလာဘုံကျော်ကျောင်းတွင် သီတင်သုံးခဲ့သည်။
ဇာတိကို အစွဲပြု၍ ညောင်ကန်ဆရာတော်ဟု ထင်ရှားသည်။
ဆရာတော်သည် ကျမ်းဂန်တတ်သဖြင့် ထင်ရှားသေည်။
ဆရာတော်သည် ကဝိန္ဒာဘိဝံသ သီရိသဒ္ဓမ္မဓဇမဟာဓမ္မရာဇဂုရု တံဆိပ်တော် ရခဲ့သည်။
ပျံလွန်တော်မူခြင်း ဆရာတော်သည် ၁၁၈၃ ခုနှစ်တွင် ပျံလွန်တော်မူခဲ့သည်။
ပြုစုခဲ့သည့် ကျမ်းများ ဆရာတော် ပြုစုခဲ့သည့် ကျမ်များမှာ အောက်ပါတို့ ဖြစ်သည် − ၁။
ပဏ္ဏာသနိပါတ်ဇာတ်အဋ္ဌကထာ၊ ၂။
စတ္တာလီသနိပါတ်ဇာတ်အဋ္ဌကထာနိသျ၊ ၃။
မင်္ဂလတ္ထဒီပနီစကားပြေ၊ ၄။
ဝံသမာလာကျမ်း၊ ၅။
သင်္ချာပကာသက − စာကိုယ်နိသျ၊သင်္ချာပကာသကနိသျကို ပဉ္စမညောင်ကန်ဆရာတော် ရှင်မုနိန္ဒသာရ စီရင်သည်ဟုလည်း မှတ်သားကြသည်။
ဗြို့ဟဇ်ကျမ်းရင်းကြီးပါဌ်နိသျ ၇ တွဲ၊ ၇။
မဟာဝင်အဋ္ဌကထာနိသျ၊ ၈။
ငါးရာ့ငါးဆယ် နိပါတ်ဝတ္ထု စကားပြေကျမ်း၊ ၉။
သတိပဋ္ဌါန်နိသျ၊ ၁၀။
ရာဇမတ္တဏ်နိသျ။
ရှင်ခေမာစာရ (၁၁၁၆ − ၁၁၉၆) သည် ရတနာပူရစတုတ္ထမြို့တည် မင်းတရားကြီး လက်ထက်တော်အခါက ထင်ရှားသည့် ရဟန်းတစ်ပါး ဖြစ်သည်။
ဘဝ ဆရာတော်ကို သက္ကရာဇ် ၁၁၁၆ ခုနှစ်တွင် ရွှေဘိုမြို့၊ ရှားတောရွာတွင် ဖွားမြင်ခဲ့သည်။
ငယ်မည်မှာ ဦးဘောဂ ဖြစ်သည်။
ရဟန်းဝတ်သည့်အခါ ဘွဲ့အမည်မှာ “ရှင်ခေမာစာရ” ဖြစ်သည်။
ဆရာတော်ကို ရတနာပူရ စတုတ္ထမြို့တည်မင်းတရားကြီးလက်ထက် ဟံသာဝတီမြို့ဝန် ဝန်ကြီးမောင်ခိုင်က ကိုးကွယ်သည်။
ဆရာတော်သည် ဝန်ကြီးနှင့်အတူ ရန်ကုန်သို့ ကြွရောက်ကာ သီတင်းသုံးတော်မူသည်။
ပျံလွန်တော်မူခြင်း ဆရာတော်သည် ၁၁၉၆ ခုနှစ်တွင် ပျံလွန်တော်မူခဲ့သည်။
ဆရာတော်သည် ကျမ်းများ ပြုစုခဲ့သည်ဟု ထင်ရှားမှု မရှိပေ။
ရှင်ဂုဏ (၁၁၁၆ − ၁၁၉၇) သည် ပုဂံနတ်ထောင့်ဆရာတော်ဟု ထင်ရှားသည့် ဆရာတော် ဖြစ်သည်။
ဘဝ ဆရာတော်ကို ၁၁၁၆ ခုနှစ်၊ ပြာသိုလဆန်း ၁ ရက်နေ့တွင် ပုဂံမြို့စီရင်စု မြစ်မြောက်ဘက် ကူရွာတွင် ဖွားမြင်ခဲ့သည်။
ငယ်မည်မှာ ဦးညိမ် ဖြစ်သည်။
ငယ်စဉ်ကပင် သာမဏေဝတ်ခဲ့သည်။
အရွယ်ရောက်သည့်အခါ “ရှင်ဂုဏ” ဟူသည့် ဘွဲ့ဖြင့် ရဟန်းဘောင်သို့ တက်ရောက်ခဲ့သည်။
ဆရာတော်ကို ရတနာပူရစတုတ္ထမြို့တည် မင်းတရားကြီးညီတော်၊ မြင်စိုင်းမင်းနှမတော် ရွှေတောင်မင်းသမီးတို့ ကိုးကွယ်ခဲ့သည်။
မြို့တော်မြောက်မျက်နှာ ဗားကရာကျောင်းကြီးတွင် ဘုံလေးဆင့်ကျောင်း ဆောက်လုပ်လှူဒါန်းခဲ့သည်။
ရတနာပူရမြို့သို့ ရောက်သည့်အခါ ဘုံကျောင်းတိုက်၏ အရှေ့တောင်ယွန်းတွင် ကျောင်းဆောက်လုပ်ကာ လှူဒါန်းခဲ့ပြန်သည်။
ဆရာတော်သသည် ဂုဏာဘိပရမဓဇ မဟာဓမ္မရာဇာဓိရာဇဂုရု တံဆိပ်တော်ကို ရရှိခဲ့သည်။
ပျံလွန်တော်မူခြင်း ဆရာတော်သည် ၁၁၉၇ ခုနှစ်၊ တန်ခူးလတွင် ပျံလွန်တော်မူခဲ့သည်။
ရှင်ပညာသီဟ (၁၁၂၁ − ၁၁၇၆) သည် ဂူကြီးဆရာတော်ဂူကြီးဆရာတော်မှ ရှင်ပညာသီဟ (၁၁၂၁ − ၁၁၇၆) အပြင် ရှင်စန္ဒ (၁၁၂၇ − ၁၁၆၄) နှင့် ရှင်ဝိစိတ္တလင်္ကာရ၊ ရှင်ဝရာလင်္ကာရ (၁၁၄၁ − ၁၂၁*) ဟူ၍ စုစုပေါင်းသုံးပါးရှိသည်။
ဤဂူကြီးဆရာတော်ကို စတုတ္ထညောင်ကန်ဆရာတော်ဟု မှတ်ယူကြသည်လည်း ရှိသည်။
ဟု ထင်ရှားသည့် ဆရာတော် ဖြစ်သည်။
ဘဝ ဆရာတော်ကို ၁၁၂၁ ခုနှစ်တွင် ယိုးဒယားပြည်၊ ဒွါရဝတီမြို့၌ ဖွားမြင်ခဲ့သည်။
ငယ်မည်မှာ မောင်ယာ ဖြစ်သည်။
မြန်မာနိုင်ငံသို့ ရောက်ခြင်း ဆင်ဖြူရှင်လက်ထက် ၁၁၂၉ ခုနှစ်တွင် ယိုးဒယားသို့ ချီတက်တိုက်ခိုက်၏။
ထို့နောက် ဆရာတော်သည် မိဘဆွေမျိုးများနှင့်အတူ စစ်သုံ့ပန်းအဖြစ် ရတနာပူရအင်းဝမြို့သို့ ရောက်ခဲ့သည်။
ရဟန်းပြုခြင်း ဗားကရာဆရာတော်ထံတွင် စာပေများကို သင်ကြား၍ သာမဏေဝတ်ခဲ့သည်။
ဘွဲ့အမည်မှာ “ရှင်ပညာ” ဖြစ်သည်။
သာမဏေအဖြစ်နှင့်ပင် ပထမကျော် အောင်ခဲ့သည်။
ထို့နောက်တွင် “ရှင်ပညာသီဟ” ဘွဲ့ဖြင့် ရဟန်းပြုခဲ့သည်။
ဆရာတော်သည် ပညာသီဟမဟာဓမ္မရာဇဂုရုတံဆိပ်၊ ပညာသီဟာဘိ သီရိသဒ္ဓမ္မဓဇမဟာဓမ္မရာဇာဓိရာဇဂုရု တံဆိပ်တော်များ ဆပ်ကပ်ခြင်း ခံခဲ့ရသည်။
မဟာဒါန်ဝန်ဖြစ်ခြင်း ဆရာတော်သည် ၁၁၆၃ ခုနှစ်တွင် လူထွက်ခဲ့သည်။
ထို့နောက် ဘိုးတော်မင်းတရားကြီးက “သီရိနန္ဒသင်္ကြံ” ဘွဲ့ဖြင့် မဟာဒါန်ဝန် ခန့်ခဲ့သည်။
ကွယ်လွန်ခြင်း ၁၁၇၆ ခုနှစ်တွင် မုတ္တမြို့ရုံးထက်တွင် ယိုးဒယားမွန်တို့ သတ်၍ အနိစ္စရောက်ခဲ့သည်။
ပြုစုခဲ့သည့် ကျမ်းများ အောက်ပါကျမ်းတို့ကို ပြုစုခဲ့သည် − ၁။
ဓာတုကထာအဋ္ဌကထာနိသျ၊ ၂။
ပုဂ္ဂလပညတ်အဋ္ဌကထာနိသျ၊ ၃။
ကထာဝတ္ထုအဋ္ဌကထာနိသျ၊ ၄။
ယမိုက်အဋ္ဌကထာနိသျ၊ ၅။
ပဋ္ဌာန်းအဋ္ဌကထာနိသျ၊ ၆။
သုတ်သီလက္ခန်ဋီကာဟောင်းနိသျ၊ ၇။
ဇိနာလင်္ကာရဋီကာနိသျ၊ ၈။
မူလဋီကာနိသျ၊ ၉။
အနုဋီကာနိသျ၊ ၁၀။
လောကီပဏ္ဏာသဇာတ်နိသျ၊ ၁၁။
နာဋိကဝိနိစ္ဆယ၊ ၁၂။
ပဉ္စပကြိုဏ်အဋ္ဌကထာနိသျ − ပ။
မြတ်ဖုရားက​လေး (၁၈၈၇- ၁၉၃၆) သည် မြန်မာတော်ဝင်မင်းသမီး ဖြစ်သည်။
အရှင်ထိပ်စုမြတ်ဖုရားလေး ဟုလည်း ခေါ်ကြသည်။
ကုန်းဘောင်မင်းဆက် (၁၁) ဆက်တွင် နောက်ဆုံး ဖြစ်သော မြန်မာဘုရင် သီပေါမင်းနှင့် မိဖုရားခေါင် စုဖုရားလတ်တို့၏ စတုတ္ထသမီးတော် ဖြစ်သည်။
http://www.royalark.net/Burma/konbau19.htm ကိုယ်ရေးအကျဉ်း အိန္ဒိယနိုင်ငံ ရတနာဂီရိ ၌ ခရစ်နှစ် ၁၈၈၇ခုနှစ် ဧပြီ ၂၅ ရက်နေ့တွင်မွေးဖွားခဲ့သည်။
မွေးချင်းများမှာ မြတ်ဖုရားကြီး၊ မြတ်ဖုရားလတ်၊ မြတ်ဖုရား တို့ ဖြစ်သည်။
မင်းသမီးလေးသည် အင်္ဂလိပ်လိုအထူးကျွမ်းကျင်၍ တော်ဝင်မိသားစု၏ ပြောရေးဆိုခွင့်ရှိသူအဖြစ်ဆောင်ရွက်ခဲ့သည်။
သီပေါမင်းတရားသည် သက်တော် ၅၉ နှစ်၌ ရတနာဂီရိစံအိမ်တော်တွင် နတ်ရွာစံသဖြင့် အလောင်းတော်ကို ထိုမြို့၌ပင်သင်္ဂြိုဟ်လေသည်။
သူမသည် ၁၉၁၅ခုနှစ်တွင် ရတနာဂီရိမှ မြန်မာပြည်ကိုပြန်ပြီးလျှင် ၁၉၃၂ ခုနှစ်တွင်မော်လမြိုင်မြို့တွင်နေထိုင်ခဲ့သည်။
အင်္ဂလိပ်ဘာသာဖြင့် "စတုတ္ထသမီးတော်အရေးတော်ပုံစာတမ်း" ကိုရေးသား၍ မြန်မာပြည်ကိုပြန်ပေးရန် တောင်းဆိုခြင်းကြောင့် ဗြိတိသျှတို့က "သူပုန်မင်းသမီး" ဟုခေါ်ခဲ့သည်။
https://frontiermyanmar.net/en/bringing-home-the-king ခရစ်နှစ် ၁၉၂၀ ဇူလိုင်လ ၁ ရက်နေ့တွင် ရန်ကုန်မြို့၌ ဦးကိုကိုနိုင် နှင့်လက်ဆက်ခဲ့သည်။
သူမသည် ၁၉၃၆ မတ်လ ၃ ရက်နေ့တွင် မော်လမြိုင်မြို့ရှိ သူမ၏စံအိမ်တော်၌ပင် ကံတော်ကုန်ခဲ့သည်။
စတုတ္တသမီးတော်၏ ပြာသာဒ်ဂူသည် မော်လမြိုင် ကျိုက်သံလန်စေတီ အနီးတွင်တည်ရှိသည်။
မိသားစု သား​တော် ၄​ပါး၊သမီး​တော် ၂ပါးရှိသည်။
တော်ဘုရားကြီး ထိပ်စုဖုရားကြီး တော်ဘုရား တော်ဘုရားငယ် တော်ဘုရားလေး အောင်ဇေ ထိပ်စုဖုရား​ထွေး တို့ ဖြစ်သည်။
မြေမြှုပ်မိုင်း(Land mine) ဆိုသည်မှာ ပုံသွင်းထားသည့် ယမ်းဘီလူး၊ သို့မဟုတ် အခြားပေါက်ကွဲစေနိုင်သည့် အရာတစ်ခုအား ပေါက်ကွဲမှု အဆင့်ဆင့်ဖြင့် ပေါက်ကွဲစေရန် ပြုလုပ်ထားသော ပစ္စည်းဖြစ်သည်။
မိုင်းတစ်လုံးအား လူနှင့်ယာဉ်တို့၏ အစပျိုးမှုဖြင့်၎င်း၊ ကြီးကြပ်ဖောက်ခွဲမှုဖြင့်၎င်း၊ အချိန်ကိုက်စနစ်ဖြင့်၎င်း၊ အဝေးထိန်း စနစ်ဖြင့်၎င်း၊ ပေါက်ကွဲစေရန် ပြုလုပ်ထားပြီး လူများကို ထိခိုက်ဒဏ်ရာ ရသည်မှ သေစေသည်အထိ၎င်း တင်းများ၊ သံချပ်ကာယာဉ်များ အပါအဝင် ယာဉ်များကို ရပ်တန့်စေသည်မှ ပျက်စီးသည်အထိ၎င်း ဖြစ်စေနိုင်သော အန္တရာယ်ရှိသည့် ပစ္စည်းတစ်ခုဖြစ်သည်။
ပါဝင်သည့် အစိတ်အပိုင်းများ မိုင်းတစ်လုံးတွင် သာမန်အားဖြင့် အောက်ပါအစိတ်အပိုင်း ငါးခုပါဝင်သည်။
စနက် (Fuse) စနက်တံ (Detonator) အားမြှင့်ယမ်း (Booster) ပင်မယမ်း (Main Charge) မိုင်းကိုယ်ထည်(Body) မှတ်ချက်။
ပင်မယမ်းကို ယမ်းဘီလူး၊ ဓာတ်ငွေ့၊ လောင်စာရည်၊ လောင်စာဆီ စသည့် ပစ္စည်းများနှင့် ပြုလုပ်ကြသည်။
မိုင်း ပေါက်ကွဲပုံအဆင့်ဆင့် ယာဉ် သို့မဟုတ် လူတို့၏ အစပျိုးမှုကြောင့် စနက်ကို ရိုက်ခတ်သည်။
စနက်အား ရိုက်ခတ်မှုကြောင့် စနက်မှ မီးပွင့်နှင့် လှန့်အား ထွက်လာသည်။
မီးပွင့်နှင့် လှန့်အားသည် စနက်တံကို ပေါက်ကွဲစေသည်။
အားမြှင့်ယမ်း၏ ပေါက်ကွဲအားကြောင့် ပင်မယမ်း အုံသည် အရှိန်ပြင်းစွာဖြင့် ပေါက်ကွဲပြီး မိုင်းတစ်လုံးလုံး ပေါက်ကွဲသည်။
မိုင်း အမျိုးအစား မိုင်းအမျိုးအစား (၄)မျိုးရှိသည်။
စစ်ဆင်ရေးမိုင်း( မိုင်းတု(Phoney Mines) လေ့ကျင့်ရေးမိုင်း(Training Mines) ရရာပစ္စည်းဖြင့် ပြုလုပ်သောမိုင်း (Improvis)ခြေလျင်တပ်ရင်းအဆင့် မိုင်းနှင့် တန်ပြန်မိုင်း စစ်ဆင်ရေး စာအုပ်၊ စာ-၁ ကိုးကား Category:မြေမြှုပ်မိုင်းများ Category:ပေါက်ကွဲစေတတ်သော လက်နက်များ ကဏ္ဍ:တရုတ် တီထွင်မှုများ။
ရှင်ပညာ (၁၁၂၂ − ၁၁၉၇) သည် ဘိုးတော်ဘုရားလက်ထက်အခါက ကတိုးဆရာတော်ဟု ထင်ရှားသည့် ရဟန်းတစ်ပါး ဖြစ်သည်။
ဆရာတော်သည် စပေကျမ်းဂန်များကိုလည်း ပြုစုခဲ့သည်။
ဘဝ ဆရာတော်ကို ၁၁၂၂ ခုနှစ်တွင် အလုံမြို့၊ ကတိုးကူတောရွာတွင် ဖွားမြင်ခဲ့သည်။
ငယ်မည်မှာ မောင်ရွှေကြာ ဖြစ်သည်။
အရွယ်ရောက်သည့်အခါ “ရှင်ပညာ” ဟူသည့် ဘွဲ့ဖြင့် ရဟန်းပြု၏။
ဘိုးတော်ဘုရား လက်ထက်တွင် သာသနဝံသသီရိဓဇမဟာဓမ္မရာဇာဂုရုတံဆိပ်တော်ကို ရရှိခဲ့သည်။
ပျံလွန်တော်မူခြင်း ဆရာတော်သည် အောက်ပါကျမ်းဂန်တို့ကို ပြုစုရေးသားခဲ့သည်။
အဋ္ဌပါတ်ဇာတ်အဋ္ဌကထာနိသျ၊ ၂။
နဝနိပါတ်ဇာတ်အဋ္ဌကထာနိသျ၊ ၃။
ပါဌဇာတ်ပါဠိတော်နိသျဟောင်း။
ရှင်ဣန္ဒမဉ္စူ (၁၁၂၃ − ၁၂၀၅) သည် ဘကြီးတော်ဘုရားလက်ထက်တော်အခါက ပြည်ကြီးဝန်မောင်စံကိုးကွယ်တော်မူခဲ့သည့် ထင်ရှားသော ရဟန်းတစ်ပါး ဖြစ်သည်။
ဘဝ ဆရာတော်ကို ၁၁၂၃ ခုနှစ်၊ ပြာသိုလပြည့်ကျော် ၁၅ ရက်နေ့တွင် ပင်းတလဲမြို့စီရင်စု၊ ခွေးမြောင်ရွာတိုက်ဝင် လှည်းကူးမမြောက်ရွာတွင် ဖွားမြင်ခဲ့သည်။
မိဘနှစ်ပါးမှာ ဦးဘင်၊ ရှင်ကြီး ဖြစ်သည်။
ငယ်မည်မှာ ဦးကွယ်ဖြစ်သည်။
ငယ်စဉ်အခါကပင် မန်လည်ရွာတွင် ဦးရီးတော်စပ်သည့် ရှင်အာစာရထံတွင် ပညာများ သင်ကြားခဲ့သည်။
သာသာနာ့ဘောင်သို့ ဝင်ခြင်း အသက် ၁၅ နှစ်အရွယ်တွင် သာမဏေဝတ်ခဲ့သည်။
စဉ့်ကူးမင်းလက်ထက်တွင် မန်လည်ဆရာတော်ထံတွင်ပညာသင်ကြားခဲ့သည်။
အသက် ၂၂ နှစ်အရွယ်သို့ ရောက်သည့်အခါ မန်လည်ဆရတော်ကို ဥပဇ္ဈာယ်ပြု၍ ရဟန်းဘောင်သို့ ဝင်ခဲ့သည်။
ရဟန်းပြုသည့်အခါ မဲထီးဆရာတော်၊ မုံတောဆရာတော်၊ တောင်ငူဆရာတော်တို့က ကမ္မဝါဥတ်တော်မူခဲ့သည်။
ဆရာတော်သည် အမရပူရမြို့ အရှေ့တောင်ယွန်း မိုးထိကျောင်းတောင်ဘက်ကျောင်းတွင ်သီတင်းသုံးသည်။
ဘကြီးတော်ဘုရားလက်ထက်တော်သို့ ရောက်သည့်အခါ ပြည်ကြီးဝန် မောင်စံပျော်က ကိုးကွယ်ခဲ့သည်။
သာယာဝတီမင်းလက်ထက်တွင် လက်ျာဝင်းမှူး စစ်တောင်းမြို့စားမင်းကြီး ကိုးကွယ်သည်။
ဆရာတော်သည် ဣန္ဒသာရသဒ္ဓမ္မဓဇမဟာဓမ္မရာဇဂုရုတံဆိပ်တော်ကို ခံယူရသည်။
ပျံလွန်တော်မူခြင်း ဆရာတော်သည် ၁၂၀၅ ခုနှစ်၊ သီတင်းကျွတ်လပြည့်ကျော် ၁၁ ရက်နေ့တွင် ပျံလွန်တော်မူခဲ့သည်။
ဂျာနယ်ကျော် () သည် မြန်မာဘာသာဖြင့် ထုတ်ဝေသော အပတ်စဉ်ထုတ် ဂျာနယ်တစ်စောင်ဖြစ်သည်။
နိုင်ငံရေး၊ လူမျိုးရေးကိစ္စများကို ထိထိပေါက်ပေါက် ရေးသားသဖြင့် ရှင်လူများ စိတ်ဝင်တစား စောင့်မျှော်ဖတ်ရှုကြရသည်။
စတင်ထုတ်ဝေခြင်း ၁၉၃၉ ခု၊ မေလ ၂၇ ရက်တွင် စထုတ်သည်။
အိန္ဒိယ၌ အပတ်စဉ်ထုတ် စာနယ်ဇင်းများ များစွာရှိသော်လည်း မြန်မာပြည်၌မူ လစ်ဟာမှုရှိနေသဖြင့် တစိတ်တဒေသဖြည့်စွက်လိုသဖြင့် ထုတ်ဝေရသည်ဟု အယ်ဒီတာ့အာဘော်တွင် ဖော်ပြထားသည်။
ထုတ်ဝေရသည့် ရည်ရွယ်ချက်မှာ ပြည်သူ့ရေးရာကိစ္စရပ်များကို အစိုးရက အရေးတယူဆောင်ရွက်ခြင်းအလို့ငှာ တိုက်တွန်းနှိုးဆော်ရန်၊ ပြည်သူများ အရေးပေါ်က မည်သို့လုပ်ကိုင်ရမည်ကို အကြံပေးရန် နှင့် ဖော်ပြရန်ရှိက မကြောက်မထောက် အမှန်အတိုင်းရေးရန် ဖြစ်သည်ဟု ရေးသားထားသည်။
အဖိုးအနေဖြင့် သုံးပဲ ကျသင့်ပြီး စာမျက်နှာ ၂၈ မျက်နှာ ပါရှိသည်။
အယ်ဒီတာမှာ မြန်မာ့အလင်းထွက် ဦးချစ်မောင် ဖြစ်သည်။
တွဲဘက်အယ်ဒီတာအဖြစ် ဦးစောဦးက တာဝန်ယူထားသည်။
ရုံးခန်းကို အမှတ် ၁၁၆၊ မွန်ဂိုမာရီလမ်း (ယခု ဗိုလ်ချုပ်လမ်း)၊ ရန်ကုန်မြို့တွင် ဖွင့်ခဲ့သည်။
ဆက်သွယ်နိုင်ရန် စကားပြောကြေးနန်းနံပါတ် ၁၇၈၅ ကို ယူထားသည်။
တိုက်ပေါက် စာရေးဆရာများ ဂျာနယ်ကျော်တိုက်မှ မွေးထုတ်လိုက်သော စာရေးဆရာများမှာ အောက်ပါအတိုင်းဖြစ်သည် - ဂျာနယ်ကျော် ဦးချစ်မောင် (ရွှေလင်းယုန် အမည်ဖြင့်လည်း ဂျာနယ်၌ ဖောင်ဖြည့် ရေးသည်) ဂျာနယ်ကျော် စောဦး ဂျာနယ်ကျော် မမလေး ဂျာနယ်ကျော် တင့်ဆွေ ပါဝင်သော ကဏ္ဍများ ဦးလေး ပြောမယ် လူငယ်များ၏ အနေအထိုင်၊ အပြုအကျင့်နှင့် ပတ်သက်၍ လုပ်ဆောင်သင့်သည်များကို ဦးလေးတစ်ဦးမှ တူမောင်ဖြစ်သူအားပြောပြဟန် အကြံပေးသည့် ကဏ္ဍဖြစ်သည်။
အယ်ဒီတာထံသို့ ထိုမှဤမှပေးစာများ အယ်ဒီတာထံ လိပ်မူကာ ဂျာနယ်တိုက်သို့ ပေးပို့လာသော စာများကို အကျဉ်းချုံးဖြေကြားပေးသော ကဏ္ဍဖြစ်သည်။
ကျွန်ုပ်တို့၏ ခေါင်းမာသော ရုပ်ပြောင်ရေးဆရာ ရုပ်ပြောင် တစ်ကွက်ကာတွန်းကဏ္ဍဖြစ်သည်။
ဤအချက်များကို မကျေနပ် အိတ်ဖွင့်ပေးစာနှင့် ဆင်တူသည်။
အုပ်ချုပ်မှုကိစ္စများနှင့် ပတ်သက်၍ မကျေလည်မှုများကို ပေးပို့လာပါက ဤကဏ္ဍ၌ ဖော်ပြသည်။
သူတို့အပြော အခြားစာနယ်ဇင်းများမှ ကောက်နုတ်ချက်များ၊ အစိုးရလူကြီးပိုင်းတို့၏ ပြောဆိုချက်များကို ထုတ်နုတ်ဖော်ပြသည်။
သီလဝါအထူးစီးပွားရေးဇုန်သည် ရန်ကုန်တိုင်းဒေသကြီး၊ သန်လျင်မြို့နယ် အတွင်းတွင် တည်ရှိသည်။
သီလဝါအထူးစီးပွားရေးဇုန်ကြောင့် ရန်ကုန်တောင်ဘက်ပိုင်း ဒေသများ ဖွံ့ဖြိုးမှုကို မြန်ဆန်စေပြီး ဒေသခံများ၏ အလုပ်အကိုင် အခွင့်အလမ်းများကိုလည်း ဖန်တီးပေးနိုင်ခဲ့သည်။
အခြားစက်မှုဇုန်များကဲ့သို့ မဟုတ်ဘဲ အထူးစီးပွားရေးဇုန် ဖြစ်သောကြောင့် နိုင်ငံတကာ စံနှုန်းနှင့် ညီသည့် မူဝါဒများ၊ လုပ်ထုံးလုပ်နည်းများကို ထုတ်ပြန်ကျင့်သုံး ဆောင်ရွက်နေသည်။
နိုင်ငံပေါင်း (၁၉)နိုင်ငံမှ ရင်းနှီးမြှုပ်နှံသည့် ကုမ္ပဏီပေါင်း (၁၁၂) ခုရှိသည်။
https://news-eleven.com/article/123754 သီလဝါအထူးစီးပွားရေးဇုန်ကို အပိုင်းနှစ်ခုခွဲကာ အကောင်အထည်ဖော် ဆောင်ရွက်လျက်ရှိပြီး ၂၀၁၃-ခုနှစ်၊ ဒီဇင်ဘာလမှ စတင်ကာ ဇုန်(အေ)တွင် (၄၀၅)ဟက်တာကို အကောင်အထည်ဖော်ခဲ့ရာ ၂၀၁၅-ခုနှစ်၊ စက်တင်ဘာလ (၂၃)ရက်နေ့တွင် စီးပွားဖြစ် စတင်လည်ပတ်နိုင်ခဲ့သည်။
ဇုန်(ဘီ)ကိုလည်း Phase(I)ဟက်တာ (၁၀၁), Phase(II)ဟက်တာ (၇၇), Phase(III) ခွဲ၍ အကောင်အထည်ဖော်သည်။
ကြေးမုံ သတင်းစာ၊ ၂၀၁၉ ဇန်နဝါရီလ ၁၁ ရက်၊ စာ-၈ ကိုးကား ကဏ္ဍ:မြန်မာနိုင်ငံရှိ အထူးစီးပွားရေးဇုန်များ Category:မြန်မာနိုင်ငံ၏ စီးပွားရေး Category:ရန်ကုန်တိုင်းဒေသကြီး။
မောင်စံသူ မဘွားသိုက် မှာ စာရေးဆရာ ဆရာစော ရေးသည့် ၂၀ ရာစုခေတ်ဦး မြန်မာဝတ္ထုတစ်ပုဒ် ဖြစ်သည်။
၁၉၀၄ ခုနှစ်တွင် ပထမအကြိမ် ထုတ်ဝေသည်။
စော၊ ဆရာ။
"မောင်စံသူ မဘွားသိုက်"၊ ဒုကြိမ်။
၁၉၇၁။
စားတော်ချက်ကျမ်း ကို ဟံသာဝတီ ပုံနှိပ်တိုက်က ၁၉၆၅ ခုနှစ်တွင် မြန်မာဘာသာဖြင့် ထုတ်ဝေသည်။
"စားတော်ချက်ကျမ်း"၊ ဒုတိယအကြိမ်။
ဟံသာဝတီ စာစဉ် (၆၃၅)။
ဟံသာဝတီ ပုံနှိပ်တိုက်၊ ရန်ကုန်။
၁၉၆၅၊ မေ။
မန္တလေးမြို့၊ အနောက်ခင်မကန် ပါဠိတက္ကသိုလ်နေ ကျောက်ဆောင်ကျောင်းဆရာတော် အရှင် ဝါသေဝ ပေးပို့လာသော ပေမူကို ဟံသာဝတီ ပါဠိဆရာများအဖွဲ့၏ အဖွဲ့ဝင်များဖြစ်သော ဦးခင်စိုး (သာသနဓဇ သီရိပဝရ စမ္မာစရိယ)၊ ဦးသိန်းဟန်၊ ဦးတင်နွယ်၊ ဦးဟန်ထွန်း၊ ဦးပု၊ ဦးရွှေဖူး နှင့် ဦးသိန်းဟန် တို့က တည်းဖြတ်ကာ ထုတ်ဝေလိုက်ခြင်း ဖြစ်သည်။
ပါဝင်သော ဟင်းနည်းများ ဤစာအုပ်တွင် ပါဝင်သောနည်းများကို ဟင်းမျိုးဆယ်ပါးအရ အာဒိစ္စရံသီ၊ မုံရွေးဇေတဝန်ဆရာတော်။
"မုံရွေးမှတ်စု "၊ ဒုတိယအကြိမ်။
၁၉၆၅ ဒီဇင်ဘာ။
ခေါင်းစဉ်ခွဲရာ အောက်ပါအတိုင်း တွေ့ရသည် - အချက် ဝက်သား ဟင်းလေးချက်နည်း ဝက်သားပေါင်း ဟင်းလေးချက်နည်း ထောပတ်ထမင်း ချက်နည်း အမဲချဉ်ခါး ချက်နည်း အမဲဝမ်းတွင်းသား ချက်နည်း ငါးပတ် ချက်နည်း ဟင်းချို ချက်နည်း ထန်းမြစ်ဟင်း ချက်နည်း အရက် ချက်နည်း ကုလားပဲဟင်း ချက်နည်း ဒရယ်ချေးခါး ချက်နည်း ချဉ်ပေါင် ချက်နည်း အပြုတ် ထမနဲ ကျိုနည်း အဖုတ် ငါးပိသမြိုင်ဖုတ်နည်း ငါးလူး၊ ငါးလဲ၊ ငါးပတ်တစ် တို့ကို ဖုတ်နည်း ငါးပိဿားရေကရာ ဖုတ်နည်း အလှော် ပဲကြီး လှော်နည်း ကုလားပဲ လှော်နည်း အကြော် သရက်ရွက် ကြော်နည်း ကြက်ဥ ကြော်နည် ပိန္နဲရွက် ကြော်နည်း မက်မန်းဥ ကြော်နည်း အကျစ် အကင် ပုစွန်ထုပ် ကင်နည်း အပေါင်း ငါး ပေါင်းနည်း အမဲ ပေါင်းနည်း အထောင်း ငရုတ် ထောင်းနည်း အသုပ် ကျွဲသား သုပ်နည်း နွားသား သုပ်နည်း ဝက်ခေါင်း သုပ်နည်း အမဲစဉ်းကော သုပ်နည်း အမဲအကြော သုပ်နည်း ကြက်ဥ သုပ်နည်း နှမ်းဖတ်ချဉ် တည်နည်း သံပရာသီးချဉ် တည်နည်း တမာရွက်ချဉ် တည်နည်း ကင်းပုံသီးချဉ် တည်နည်း ခရမ်းသီးချဉ် တည်နည်း သရက်ရွက်ချဉ် တည်နည်း ငါးချဉ် တည်နည်း အမဲချဉ် တည်နည်း ငါးချဉ်ဖြူ တည်နည်း မန်ကျည်းရွက်ချဉ် တည်နည်း သရက်သီးချဉ် တည်နည်း (အစို) သရက်သီးချဉ် တည်နည်း (အခြောက်) ငရုတ်ချဉ် တည်နည်း ပဲသီးနုချဉ် တည်နည်း ကြက်ဟင်းခါးသီးချဉ် တည်နည်း ပေါက်ပန်းဖြူသီးချဉ် တည်နည်း မျှစ်ချဉ် တည်နည်း ဆိတ်ဖူးချဉ် တည်နည်း ချင်းစိမ်းချဉ် တည်နည်း မုန်လာခေါင်းချဉ် တည်နည်း မုန်လာခေါင်းအရွက်ချဉ် တည်နည်း ကတက်ရွက်ချဉ် တည်နည်း ဟင်းကလာချဉ် တည်နည်း ခရမ်းချဉ်သီးချဉ် တည်နည်း သခွားသီးချဉ် တည်နည်း ဖရဲသီးချဉ် တည်နည်း ငါးကလေးချဉ် တည်နည်း ဝက်သားချဉ် တည်နည်း ကုလားပုန်းရည် တည်နည်း ယုန်သားချဉ် တည်နည်း ငါးပိကောင် လုပ်နည်း ငါးပိ လုပ်နည်း အမဲသနပ် လုပ်နည်း ကြက်ဥမုန့် လုပ်နည်း ရှားစောင်းကြီးသနပ် လုပ်နည်း နာရီဆုပ် လုပ်နည်း ကင်းပုံသီး သိပ်နည်း အခြား မီးဖိုချောင်သုံးနည်းများဖြစ်သည့် အောက်ပါတို့ကိုလည်း တွေ့ရသည် - မန်ကျည်းရွက်နု ထားနည်း ပဲပင်ပေါက် ပျိုးနည်း ဆားငန် နုတ်နည်း နနွင်းနိုင်သည်ကို နုတ်နည်း အသား တာရှည်ခံအောင် စီမံနည်း ကိုးကား Category:မြန်မာ စာအုပ်များ။
ရှင်မုနိန္ဒ (မင်းကွန်းဆရာတော်မင်းကွန်းဆရာတော်၏ ဘွဲ့မှာ စလင်းသာသနာပိုင်ဆရာတော်၏ ဘွဲ့နှင့် တူပေသည်။
သို့ရာတွင် တံဆိပ်တော် ကွဲလွဲသည်ကို သတိပြုသင့်သည်။
ဟုလည်း သိကြသည်) (၁၁၂၃ - ၁၂၁*) သည် ဆင်ဖြူရှင်မင်းတရားလက်ထက်တွင် ထင်ရှားသည့် ဆရာတော် ဖြစ်သည်။
ဘဝ ဆရာတော်ကို ၁၁၂၁ ခုနှစ်၊ တပို့တွဲလဆန်း ၄ ရက်နေ့တွင် ရတနပုရအဝမြို့တော် ဈေးငယ်ပိုးတန်းရပ်တွင် ဖွားမြင်ခဲ့သည်။
ငယ်မည်မှာ ခွေးဖြူ ဖြစ်သည်။
မိဘများမှာ ဦးထွေးနှင့် ရှင်မှန်ညိုတို့ ဖြစ်ကြသည်။
အင်းဝပျက်သည့်အခါ နန်းတော်ရှေ့အရပ်တွင် ပြောင်းရွှေ့နေထိုင်သည်။
ငယ်စဉ်တွင် ပဒုံကျောင်းတိုက်တွင် ပဲခင်းကျော်ဆရာတော်ထံမှ ပညာများ သင်ကြားခဲ့သည်။
အသက် ၂၁ နှစ်အရွယ်တွင် ရှင်မုနိန္ဒဟူသည့်ဘွဲ့ဖြင့် ရဟန်းဘောင်သို့ ဝင်ရောက်ခဲ့သည်။
ဆရာတော်သည် ရွှေမြင်တင်တောင်ခါးပန်း ရွှေမြင်တင်ဘုရားအနီးတွင် တိုက်တာတည်၍ သီတင်းသုံးခဲ့သည်။
အင်းဝမြို့၊ သဌေးရပ်တွင် မဟာဇောတိကသူဌေးသည် ကျောင်းဆောက်လုပ်ကာ လှူဒါန်းခဲ့သည်။
ဆရာတော်သည် စလင်းသာသနာပိုင်ဆရာတော်ဘုရားကြီး လက်ထက်တွင် မုနိန္ဒာဘိဃောသမဟာဓမ္မရာဇဂုရု တံဆိပ်တော် ရခဲ့သည်။
အမရပူရဒုတိယနန်းတည် မင်းလက်ထက်တွင် မုနိန္ဒာဘိဃောသ သီရိသဒ္ဓမ္မဓဇမဟာဓမ္မရာဇာဓိရာဇဂုရုတံဆိပ်တော်ကို ရခဲ့သည်။
ပျံလွန်တော်မူခြင်း ဆရတော်သည် သက်တော် ၉၀ အရွယ်တွင် ပျံလွန်တော်မူခဲ့သည်။
ပြုစုခဲ့သည့် ကျမ်းများ ဆရာတော်သည် ဓာတုဝိဘာဒီပနီကျမ်းကို ပြုစုစီရင်ခဲ့သည်။
ရှင်သူရိယဝံသ (၁၁၂၅ - ၁၂၀၁) သည် သဲအင်းဆရာတော်ဟု ကုန်းဘောင်လက်ထက်တွင် ထင်ရှားခဲ့သည့် သာသနာပိုင်ဆရာတော်တစ်ပါး ဖြစ်သည်။
ဘဝ ဆရာတော်ကို ၁၁၂၅ ခုနှစ်၊ နတ်တော်လဆန်း ၇ ရက်တွင် ပုခန်းမြို့၊ သဲအင်းရွာတွင် ဖွားမြင်ခဲ့သည်။
မိဘများမှာ ဦးအောင်စံ၊ ရှင်ပုံ တို့ ဖြစ်သည်။
ဆရာတော်၏ ငယ်မည်မှာ ဦးကြောင် ဖြစ်သည်။
ငယ်စဉ်အခါက အစ်ကိုတော်စပ်သူ ရှင်စန္ဒိထေရ်နှင့်အတူ အင်းဝမြို့တော် ဘုံကျော်တိုက် စရစ်ဆရာတော်၊ မိုးထိတိုက် ထန်းတပင်ဆရာတော်တို့ထံတွင် ပညာသင်ကြားခဲ့ပြီး သူရိယဟူသည့် ဘွဲ့ဖြင့် သာမဏေပြုခဲ့သည်။
၂၅ နှစ်အရွယ်တွင် ဗားကရာဆရာတော်ကြီးထံတွင် ဆည်းကပ်၍ ရဟန်းပြုခဲ့သည်။
၁၁၆၁ ခုနှစ်မှစ၍ သဲအင်းရွာ၌ ကျောင်းတိုက်တည်၍ စာပေများ ပို့ချခဲ့သည်။
၁၁၈၁ ခုနှစ် ဘကြီးတော်လက်ထက် ရွှေမြို့တော်သို့ ရောက်ခဲ့သည်။
ထို့နောက် အိမ်ရှေ့မင်း (သာယာဝတီမင်း) က ကိုးကွယ်တော်မူခဲ့သည်။
ဆရာတော်သည် ၁၁၈၂ ခုနှစ်တွင် သဒ္ဓမ္မဝံသာဘိ သီရိဓဇမဟာဓမ္မရာဇာဓိရာဇဂုရုတံဆိပ်တော်ကို ရခဲ့ပြီး အင်းဝမြို့အနောက်ဘက် သဲအင်းကျောင်းတိုက်ကို အလှူခံကာ သီတင်းသုံးတော်မူခဲ့သည်။
၁၁၉၁ ခုနှစ်တွင် သာသနာပိုင်အဖြစ် အပ်နှင်းခြင်းခံရသည်။
သူရိယဝံသာဘိသီရိပဝရာလင်္ကာရဓမ္မေသနာပတိမဟာဓမ္မရာဇဓိရာဇဂုရုတံဆိပ်တော်ကိုလည်း ရခဲ့သည်။
ပျံလွန်တော်မူခြင်း ဆရာတော်သည် ၁၂၀၁ ခုနှစ်၊ သီတင်းကျွတ်လဆုတ် ၁၃ ရက်နေ့တွင် ပျံလွန်တော်မူခဲ့သည်။
ပြုစုခဲ့သည့် ကျမ်းများ ဆရာတော်သည် အောက်ပါကျမ်းတို့ကို ပြုစုခဲ့သည်။
ဝီထိလက်ရိုးကျမ်း၊ ၂။
ပဋ္ဌာန်းသုံးချက်စု၊ ပစ္စည်းပြိုင်ရာသီစုကျမ်း၊ ၃။
ယမိုက်ဆယ်ကျမ်းအရကောက်။
ဖိလစ်ရစ်ပလေ () သည် မြန်မာပြည်ပေါက် အင်္ဂလိပ်တစ်ဦးဖြစ်သည်။
ပိဋကတ်သုံးပုံကို ပုံနှိပ်စက္ကူအဖြစ် ပထမဆုံးအသွင်ပြောင်းသူအဖြစ် လူသိများသည်။
ငယ်ဘဝ ဖိလစ်ကို ကျောက်ဖြူမြို့တွင် ၁၈၅၈ ခု၊ ဖေဖော်ဝါရီ ၂၅ ရက်၌ မွေးသည်။
https://www.myheritage.com/names/henry_ripleyArnold Wright, "Twentieth Century Impressions of Burma: Its History, People, Commerce, Industries, and Resources". Lloyd's Greater Britain Pub. Co., London. 1910. pg 139 ငယ်စဉ်ကပင် မန္တလေးမြို့သို့ရောက်ရှိရာ နန်းတွင်း၌ ကျင်လည်သည်။
မင်းတုန်းမင်းက မင်းသားများနှင့်အတူ (နောင် သီပေါမင်း ဖြစ်လာမည့် မင်းသားလည်း ပါဝင်) ပညာသင်စေသည်။
အသက် ၁၇ နှစ်တွင် မင်းတုန်းမင်းနတ်ရွာစံ၍ နန်းတွင်းလုပ်ကြံမှုကြီး ဖြစ်သည့်အခါ ရန်ကုန်သို့ ပြေးလာသည်။
လူထုဒေါ်အမာ။
"ကမ္ဘာ့အကြီးဆုံးစာအုပ်ကြီး"။
ကြီးပွားရေး မဂ္ဂဇင်း။
http://worlds-biggests.blogspot.com/2009/12/worlds-largest-book-kuthodaw-pagoda.html ဦးစွာ ရန်ကုန်-ဧရာဝတီ ဘေလီရထားလမ်းတွင် အလုပ်ရသည်။
ထို့နောက် ဗြိတိသျှဘားမားအတွင်းဝန်ရုံးသို့ ပြောင်းသည်။
ထိုစဉ်၌ အစိုးရဘာသာပြန်ဆရာ ဝီလီယံဟတ်ဖို့ (W. Hadford) ထံမှ ဗမာစကား ဆက်သင်သည်။
နှစ်နှစ်ကြာပြီးနောက် အစိုးရထုတ် ပညာရေးဂေဇက်တွင် ယာယီအယ်ဒီတာ ရာထူးရသည်။
အသက် ၂၀ ရောက်သော် ရုံး၌ ဗမာစကားပြန်အဖြစ် အလုပ်လုပ်နေပြီဖြစ်သည်။
အစိုးရပုံနှိပ်တိုက်သို့ ဗြိတိသျှဘားမားဂေဇက်၏ ဗမာစာစောင်များ သွားပို့နေရာမှ စာပုံနှိပ်ခြင်းကို စိတ်ဝင်စားလာသည်။
ထို့ကြောင့် ပုံနှိပ်စက်ငယ်တစ်ခုကို မြို့တော်ခန်းမနောက်ဘက် ၃၄ လမ်းတွင် ထောင်ကာ ဗမာစာပေများ စမ်းသပ်ပုံနှိပ်သည်။
ဟံသာဝတီပုံနှိပ်လုပ်ငန်း ၁၈၉၃ ခုနှစ်တွင် အစိုးရအလုပ်မှထွက်ကာ စာပုံနှိပ်ခြင်းကို ဇောက်ချလုပ်နိုင်ရန် စာဖောင်တွဲခြင်းပညာကို အင်္ဂလန်၌ သွားသင်သည်။
ပထမဆုံးတစ်နှစ်တွင်ပင် အင်္ဂလန်ရှိ စာပုံနှိပ်တိုက်အများအပြားသို့ မိတ်ရှာလည်ကာ အတွေ့အကြုံယူသည်။
၁၈၉၇ ခုတွင် ရန်ကုန်သို့ ပြန်လာရာတွင် ခဲစာလောင်းရုံအတွက် စက်ကိရိယာအစုံအလင် ဝယ်ယူလာပြီး အမှတ် ၄၆၊ ဆူးလေဘုရားလမ်းတွင် ဟံသာဝတီပုံနှိပ်လုပ်ငန်း (Hanthawaddy Printing Works) ကို ထူထောင်သည်။
လေးထပ်တိုက်အမြင့်ခန့်ရှိပြီး စတုရန်းပေ ၆၀၀၀ ကျယ်သည်။
ဗမာ့ဂန္ထဝင်စာပေများကို အဓိကပုံနှိပ်ရန် အားထုတ်ခဲ့ပြီး နိုင်ငံတလွှားရှိ ဘုန်းကြီးကျောင်းများမှ ပေမူများကို စာရွက်ပေါ်တင်ပေးခဲ့သည်။
နှစ်အတန်ကြာ လုပ်ဆောင်ရသည့်အပြင် ကန့်ကွက်မှုအချို့ရှိသော်လည်း အအောင်မြင်ဆုံးဖြစ်ခဲ့သည့်အလုပ်မှာ (၁၀"x၆.၂၅" အရွယ်၊ စာမျက်နှာ ၄၀၀ ခန့်ပါ) ၃၈ တွဲရှိသော ပိဋကတ်သုံးပုံပါဠိကို ပုံနှိပ်ခြင်းဖြစ်သည်။
စာတည်းရန် မန္တလေးသို့ပို့ကာ ကုသိုလ်တော်ဘုရားရှိ ကျောက်စာမူနှင့် တိုက်စစ်သည်။
အတွဲများသော်လည်း ရလိုသည့်ရဟန်းရှင်လူများကြောင့် အမြောက်အမြားထုတ်ဝေရသည်။
လုပ်ငန်းမှာ ဗမာ၊ အင်္ဂလိပ်စာသာမက တမီးစာကိုပင် ပုံနှိပ်ပေးသည်။
ခဲစာလုံးလောင်းခြင်း၊ စာဖောင်ပြင်ခြင်း၊ စာအုပ်ချုပ်ခြင်း၊ တံဆိပ်တုံးလုပ်ခြင်း၊ စာလုံးထွင်းခြင်း၊ ဓာတ်ပုံကူးဘလောက်ကူးခြင်း တို့ကိုလည်း လုပ်သည်။
မန္တလေး၌ လုပ်ငန်းခွဲထောင်ရန်ပင် အကြံအစည်ရှိခဲ့သည်။